ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા ૧૨ માર્ચથી ૨૮ માર્ચ દરમિયાન લેવાયેલી ધો.૧૨ સામાન્ય પ્રવાહની પરીક્ષાનું પરિણામ આગામી તા. ૩૧ મેના રોજ જાહેર કરાશે. બોર્ડની ધો.૧૨ સામાન્ય પ્રવાહની પરીક્ષામાં સમગ્ર ગુજરાતમાંથી ૪.૭૬ લાખ વિદ્યાર્થી નોંધાયા હતા. બોર્ડની વેબસાઇટ પર ૩૧મીને ગુરૂવારે સવારે ૮ વાગ્યે પર પરિણામ જાહેર કરાશે. તે દિવસે જ બપોર સુધીમાં શાળાઓ પર ધો.૧૨ની માર્કશીટ પણ મોકલી દેવાશે.